钦定古今图书集成/明伦汇编/氏族典/第082卷 > 吴允中
## 钦定古今图书集成/明伦汇编/氏族典/第082卷 > 吴允中

按《曹州志》：“允中字百含，号见陶，母阎太孺人，梦星坠
于怀而生。万历戊戌进士。初授永城令，未任，丁继母
艰，补商丘县，以父艰归。再起授杞县。举卓异，授监察
御史。屡上封事，不避权要。敕按宣大，兼视学政。复命
巡视南城，兼管厂库，筭减慈圣寿宫冗费万计，工竣，
特赐银币。以病致政归。白莲妖起，严城守，倾橐饷戎”
卒。乱平，补关西宪副。寻擢南京光禄寺少卿。未几卒。